પોતાની આ યોજના અંગે વાત કરતા યુવરાજે કહ્યું કે, હું હંમેશા એ માનું છું કે લડાઇ ગમે તેટલી પડકારજનક હોય પરંતુ તે ત્યાં સુધી મહત્વ નથી ધરાવતી જ્યા સુધી તમે એ પડકાર સામે લડી શકશો અને જીતી શકશો એ વાતની મનમાં ગાંઠ ન બાંધી લો. આ ત્યારે શક્ય બન્યુ જ્યારે હું કેન્સર સામે લડી રહ્યો હતો, ત્યારે મારા પરિવાર, ચાહકો અને મારા મિત્રો દ્વારા મને પ્રેમ અને સમર્થન મળ્યું. ‘YOUWECAN' થકી હું એ તમામ લોકો સુધી પહોંચવા માગુ છું જે લોકો કેન્સરથી પીડાઇ છે અને જેમને તેની સામે લડવા માટે પુરતો સપોર્ટ મળતો નથી. મને આશા છેકે આ હરાજી થકી અમે કેન્સરને નાબૂદ કરવામાં તેના પ્રત્યે જાગૃતિ લાવવામાં અને તેને ઝડપથી પકડવામાં સફળ થઇશું.